รมว.พลังงานเตรียมยืนพ.ร.บ.ปิโตรเลียมเข้าครม.ในเดือนนี้ คาดชัดเจนต้นปี 59
รมว.พลังงานเตรียมยืนพ.ร.บ.ปิโตรเลียมเข้าครม.ในเดือนนี้ คาดชัดเจนต้นปี 59
2 ต.ค. 2558

พล.อ.อนันตพร กาญจนรัตน์ รมว.พลังงาน เปิดเผยว่า กระทรวงฯ เตรียมเสนอร่าง พ.ร.บ.ปิโตรเลียม และร่าง พ.ร.บ.ภาษีเงินได้ปิโตรเลียม เข้าสู่การพิจารณาของคณะรัฐมนตรี(ครม.) ภายในเดือน ต.ค.นี้
สำหรับการแก้ไขรายละเอียดของกฎหมายดังกล่าวนั้น ทางสภานิติบัญญัติแห่งชาติ(สนช.) สามารถดำเนินการแก้ไขได้ ซึ่งคาดว่าจะมีความชัดเจนภายในต้นปี 2559 อย่างไรก็ตามส่วนตัวมองว่าไม่จำเป็นต้องตั้งบรรษัทพลังงานแห่งชาติ เนื่องจากมีคณะกรรมการกำกับกิจการพลังงาน(กกพ.) ทำหน้าที่กำกับดูแลด้านพลังงานอยู่แล้ว
ส่วนการตรวจสอบโรงไฟฟ้าภาคเอกชนรายใหญ่(ไอพีพี) จำนวน 5 พันเมกะวัตต์ ของกลุ่มบริษัท กัลฟ์ เจพี หลังชนะการประมูลเพียงรายเดียวเมื่อปี 2556 ที่ผ่านมาตอนนี้ใกล้จะได้ข้อสรุปร่วมกันแล้ว ซึ่งจะต้องเป็นประโยชน์กับประเทศเพิ่มขึ้น คาดว่าจะมีข้อสรุปได้ภายในสิ้นปีนี้